આરપારમાં અમે વિવિધ વિભાગો એ રીતે સમાવ્યા છે, જેમાં દરેક વર્ગના લોકો માટે જ્ઞાનવર્ધક માહિતી તથા મનોરંજનની સામગ્રી તો હશે જ, પરંતુ તે સાથે કેટલાંક ચોક્કસ અને તદ્દન નવીનતમ્ અભિગમવાળા વિભાગો છે કે જેમાં પ્રજાનાં જ શબ્દોમાં વાચા મળવાની છે. ‘આમને-સામને’, ‘સમરાંગણ’, ‘વિચારબેંક’, ‘માહિતીખાનું’, ‘રામભરોસે’, ‘માનનીય મુખ્યમંત્રીશ્રી’ જેવાં કેટલાંક વિભાગો અનેક પ્રકારનાં પ્રશ્નોને વાચા આપતા વિભાગો છે. જેની થોડી છણાવટ આગળ ઉપર કરી છે. વહીવટીતંત્ર દ્વારા થયેલાં કાર્યો પર રચનાત્મક દ્રષ્ટિકોણ દાખવીને ‘સમીક્ષા’, ‘જિલ્લા પ્રોફાઈલ’ જેવા વિભાગોમાં માહિતીઓ આપીશું. કોઈપણ માહિતી આપતી વખતે અમે શક્ય એટલી બધી જ કાળજી દાખવવા પૂરા પ્રયત્નો કરનાર છીએ.